

Ljubljana, 6. 2. 2024

**Z A P I S N I K**

7. redne seje Sveta RTV Slovenija z dne 24. januarja 2024. Seja se je pričela ob 15.05 v sejni sobi 5A/52, RTV center, Kolodvorska 2, Ljubljana.

**PRISOTNI ČLANI SVETA:**

1. Andrea Bartole (MS Teams)
2. Gaja Brecelj
3. Barbara Brezavšček Stegeman (MS Teams)
4. Gregor Drnovšek
5. Goran Forbici
6. Aleš Novak
7. Boštjan Ogris
8. Robert Pajek
9. Janez Pirc
10. Robert Požonec (MS Teams)
11. Igor Prassel
12. Klaudija Sedar (MS Teams)
13. Špela Stare
14. Ilinka Todorovski
15. Tadej Troha

16. Andreja Trtnik (MS Teams)

17. Andraž Vehovar

**OSTALI PRISOTNI:**

Zvezdan Martić predsednik Uprave

Andrej Trček član Uprave

Franci Pavšer delavski direktor

Mirko Štular direktor Radia Slovenija

Ksenija Horvat direktorica Televizije Slovenija

Kaja Jakopič direktorica Digitalnih vsebin

Slavica Pečovnik predsednica Finančnega odbora

Rajko Gerič odgovorni urednik UPE Informativni program drugega program TV SLO

Tomislav Špilak predsednik Programskega odbora za problematiko programskih vsebin za invalide

Helena Milinković koordinacija sindikatov novinarjev RTV SLO

Franc Kuplen Svet delavcev

Danijel Poslek v. d. odgovornega urednika I. programa Radia Slovenija

**PREKO MS TEAMS POVEZAVE SO SEJO SPREMLJALI:**

Tom Zalaznik sindikat tehničnih in administrativnih delavcev

József Végi pomočnik predsednika Uprave za radio in televizijo za avtohtono madžarsko narodno skupnosti

Nejc Jemec odgovorni urednik II. Programa Radia Slovenija

Matej Žunkovič v. d. vodje Regionalnega RTV-centra Maribor

David Runco v. d. vodje Regionalnega RTV-centra Koper – Capodistria

Tomaž Karat v. d. odgovornega urednika UPE Regionalni televizijski program

Andrej Trojer v. d. vodje OE Oddajniki in zveze

Andrej Šavko v. d. odgovornega urednika UPE Regionalni radijski program

Peter Kosmač sindikat kulturno umetniških ustvarjalcev

Marica Uršič Zupan varuhinja pravic gledalcev in poslušalcev

Andraž Pöschl odgovorni urednik UPE Kulturni in umetniški program

Ingrid Kovač Brus odgovorna urednica UPE Uredništvo tretjega programa

Polona Fijavž v. d. odgovornega urednika UPE Informativni program prvega programa TV SLO

Robert Levstek odgovorni urednik UPE Regionalni radijski program

Gregor Peternel odgovorni urednik UPE Športni program

Marija Maja Kojc v. d. vodje OE Glasbena produkcija

Monika Bertok odgovorna urednica UPE Televizijski program za italijansko narodno skupnost

Aleš Mesarič Odvetniška družba Čeferin

Nina Čeferin Benedik Odvetniška družba Čeferin

Seja je bila sklepčna. Vodil jo je predsednik sveta Goran Forbici.

Sprejet in obravnavan je bil naslednji dnevni red:

1. *Tekoča obvestila uprave*
2. *Strateški cilji reorganizacije*
3. *Predlogi in pobude varuhinje, programskih odborov, komisij in članov sveta*

**AD 1** 10:50🡪43:00

Predstavljena so bila obvestila uprave - informacije o navedbah glede sumov morebitnih nepravilnosti pri izvedbi projekta Evrosong, o fazi priprave Statuta RTV Slovenijaterprofesionalnih standardih in programskih zasnovah. Prav tako so bile podane informacije o tem, da so, razen dveh, imenovani vsi odgovorni uredniki ter o sestanku na temo govornega izobraževanja, kjer je bil sprejet dogovor, da bo izobraževanje, ki so se ga do sedaj udeleževali le radijski govorci, potekalo tudi za sodelavce televizije.

Podani so bili tudi podatki o gledanosti in poslušanosti - Prvemu programu Radia Slovenija je začelo naraščati število poslušalcev, tudi programi Ars so namerili največji dnevni doseg poslušalcev doslej. Nekaterim TV oddajam se je gledanost več kot podvojila, med njimi oddaji Male sive celice, Studiu Križ Kraž, Dnevniku in Slovenski kroniki. Povprečna gledanost vseh športnih prenosov je visoka. Kultura, ki je odslej umeščena v osrednjo informativno oddajo, dosega višjo gledanost.

V TV produkciji je prišlo do reorganizacije, ki je pokazala, da je tako bistveno bolj učinkovita. Z novim letom je nastopila nova programska shema, v februarju pa se začenja predvajanje premiernih oddaj, ki so bile napovedane v programsko-produkcijskem načrtu. Organizacijska enota glasbena produkcija je pridobila dovolj donatorskih sredstev, tako njeno delovanje v prvih petih mesecih ni ogroženo.

V nadaljevanju razprave je bila izražena ideja merljivosti kulturnih vsebin v januarju in februarju 2024 v primerjavi z novembrom 2023. Vodstvo televizije se je s predlogom strinjalo in dodatno predlagalo, da se merljivost kulturnih vsebin prične z 8. januarjem in traja do 8. februarja 2024. Tovrsten način merljivosti naj bi se na predlog vodstva televizije ponovil v maju 2024.

Prva točka dnevnega reda je bila prekinjena. Nadaljevanje prve točke je sledilo po končani tretji točki dnevnega reda.

**AD 2** 43:05🡪121:55

19. januarja je svet s strani uprave prejel predlog Strateških ciljev reorganizacije. V nadaljevanju je bil dokument tudi predstavljen. Pojasnjeno je bilo, da je vodstvo RTV Slovenija zaradi zahtevnosti projekta pozvalo štiri svetovalna podjetja, njihove ponudbe še čakajo. Prav tako so se za pomoč obrnili tudi na EBU. Vodstvo je opozorilo na kratke roke za pripravo tega dokumenta.

Svetniki so se strinjali, da je trenutni dokument na različnih nivojih - prevladuje nivo ukrepov, manjka pa analiza obstoječega stanja, ki je ključna za oblikovanje ciljev. Vsi sodelujoči v razpravi so se strinjali, da se podrobnejša razprava o tem dokumentu opravi na seji Komisije za razvoj RTV Slovenija.

Pri tej točki svet ni sprejel nobenega sklepa.

**AD 3** 122:00🡪155:00

Predstavljeno je bilo, da se mesec januar glede odzivov javnosti ni kaj bistveno razlikoval od lanskega leta. S strani svetnikov je bil podan predlog, da RTV Slovenija na EBU naslovi pobudo o prepovedi nastopa Izraela na Pesmi Evrovizije. Vodstvo se je s pobudo strinjalo in predlagalo, da se tej problematiki strateško nameni več časa. Dogovorjeno je bilo, da se srečanje na omenjeno temo opravi v roku štirinajstih dni.

Komisija za nadzor poslovanja RTV Slovenija je predstavila in obrazložila svoj predlog sklepa glede preklica sklepov sprejetih na 1. in 2. seji Sveta RTV Slovenija.

V nadaljevanju je bil soglasno (16;16) sprejet sklep:

***3 – 1 Svet RTV Slovenija preklicuje sklepe 7-1, 7-2, 7-3, 7-4 1. seje in sklep 4-2 2. seje Sveta RTV Slovenija o dnevnem poročanju vodstva svetu.***

Odprla se je razprava v zvezi z radijskim Studiem 14 ter njegovo prenovo. Pojasnjeno je bilo, da časovnice prenove ni mogoče napovedati, saj so investicijski vložki za vsako leto preveliki ter da se prenova studia ne mora izvesti, dokler ne bo zagotovljeno eksterno sofinanciranje.

---

Zaprti del seje – nadaljevanje prve točke dnevnega reda.

**AD 1** 166:30🡪191:25

Na zaprtem delu seje so bili prisotni članice in člani sveta, predstavniki reprezentativnih sindikatov ter predstavnik Sveta delavcev. Pogodbi dveh oglaševalcev so med gradivi prejeli vsi člani sveta, pred sejo sveta pa sta bili obravnavani in predstavljeni na seji Komisije za nadzor poslovanja. Na podlagi Posebnih popustov in dogovorov za oglaševanje za leto 2024 mora v primeru višjega zneska soglasje k pogojem pogodbe o zakupu oglasnega prostora na RTV Slovenija podati svet.

Po opravljeni razpravi je bil soglasno (16;16) sprejet sklep:

***1 – 1 Svet RTV Slovenija v skladu z VIII. točko Posebnih popustov in dogovorov za oglaševanje v programih RTV Slovenija za leto 2024, ki niso predmet javne obravnave, daje soglasje k pogodbama o zakupu oglasnega prostora na RTV Slovenija v letu 2024, ki ju je uprava svetu v soglasje predložila 19. 1. 2024.***

Podatki o glasovanju:



*Svetniki, ki so na seji sodelovali preko MS Teamsov, so se na poziv predsednika sveta o svojem glasu izrekli ustno.*

Sestavni del zapisnika je tonski zapis seje.

Seja je bila končana ob 18.40.

Zapisala: Goran Forbici, l.r.

Nastja Zajc, l.r. Predsednik Sveta RTV Slovenija